కింగ్ఫిషర్ అధినేతకు లండన్లో చేదు అనుభవంలండన్, జూన్ 11: ఒకటి కాదు.. రెండు కాదు.. ఏకంగా రూ.9000 కోట్ల బ్యాంకు రుణాన్ని ఎగ్గొట్టి దేశం వదిలి పారిపోయి లండన్లో సెటిలైపోయిన లిక్కర్ కింగ్ విజయ్మాల్యాకు ఆదివారం చేదు అనుభవం ఎదురైంది. చాంపియన్స్ ట్రోఫీలో భాగంగా ఇండియా-దక్షిణాఫ్రికా మ్యాచ్ చూసేందుకు ఓవల్ మైదానానికి వచ్చిన మాల్యాకు వ్యతిరేకంగా భారతీయ క్రీడాభిమానులు నినాదాలు చేశారు. సెక్యూరిటీ చెక్ వద్ద అతణ్ని గమనించి.. ‘దొంగ దొంగ.. విజయ్మాల్యా దొంగ(చోర్ చోర్ విజయ్మాల్యా చోర్ హై).. డబ్బులు తీసుకుని పారిపోయాడు(పైసే లేకే భాగ్గయా).. మా డబ్బు మాకిచ్చెయ్(హమారే పైసా లౌటా)’ అంటూ అరుపులు కేకలతో హోరెత్తించారు. మాల్యా ఈ పరిణామంతో కంగుతిన్నా తెచ్చిపెట్టుకున్న గాంభీర్యంతో మైదానంలోకి వెళ్లిపోయారు. మాల్యాను  ఎగతాళి చేసినవారితోపాటు.. మాల్యాతో సెల్ఫీలు దిగడానికి ప్రయత్నించినవారూ ఉండటం కొసమెరుపు.
kingfishar adhinetaku landanlo chedu anubhavamlandan, joon 11: okati kaadu.. rendu kaadu.. ekamgaa roo.9000 kotla byaanku runaanni eggotti desham vadili paaripoyi landanlo setilaipoyina likkar king vijaymaalyaaku aadivaaram chedu anubhavam eduraindi. champians trophylo bhagamga india-dakshinaafrikaa match chusenduku oval maidaanaaniki vachina malyaku vyatirekamgaa bhaarateeya kridaabhimaanulu ninaadaalu chesaru. security chec vadda atanni gamaninchi.. ‘donga donga.. vijaymalya donga(chor chor vijaymalya chor hai).. dabbulu teesukuni paaripoyaadu(paise leke bhaggaya).. maa dabbu makichey(hamare paisa lauta)’ antuu arupulu kekalatho horettinchaaru. malya ee parinaamamtho kangutinna tecchipettukunna gaambheeryamtho maidaanamloki vellipoyaaru. malyanu  egataali chesinavaritopatu.. malyatho selphilu digadaaniki prayatninchinavaaruu undatam kosamerupu.